पाएं अपने शहर की ताज़ा ख़बरें और फ्री ई-पेपरडाउनलोड करें
कोटा यूनिवर्सिटी में तैयार किए गए कोविड केयर सेंटर में मरीजों के शीघ्र स्वस्थ होने के लिए हर संभव प्रयास किए जा रहे है। यहां भोर के साथ ही गीत-संगीत वातावरण को सुमधुर करने लगता हैै। इस बदले माहौल में मरीज एक सुकून में स्वयं को तनाव से मुक्त सा महसूस करता है। उसके दिल और दिमाग पर नई ऊर्जा का संचार सा दिखता है।
मरीजों में यह बदलाव लाने के लिए एलन टीम मरीजों व उनके परिजनों को स्वैच्छिक योग करा रहा है। भजन के साथ योग करने के बाद मरीजों को बेहतर महसूस हो रहा है।
पॉजिटिव माहौल देने का प्रयास
एएसडब्ल्यूएस व चिकित्सा विभाग की ओर से तैयार इस कोविड केयर सेंटर में मरीजों व उनके परिजनाें को पाॅजिटिव माहौल देने का प्रयास किया जा रहा है। ताकि मरीज अच्छा महसूस करे और जल्द स्वस्थ होकर घर लौटे। इसे ध्यान में रखते हुए केयर सेंटर में मरीजों के लिए तैयार किए गए वार्डों में एलईडी टीवी लगाए गए हैं। इसके अलावा परिजनों की सेहत बनी रहे, इसके लिए एलन कॅरियर इंस्टीट्यूट के योग विशेषज्ञों द्वारा प्रतिदिन सुबह योगाभ्यास कराया जा रहा है। म्यूजिक सिस्टम से माहौल खुशनुमा बनाया जा रहा है। इसके अलावा यहां एक मंदिर भी स्थापित किया गया है। इन सबसे बदले माहौल में तनाव कम हो रहा है और बढ़ते तनाव से बढ़ती बीमारियों के प्रभाव को कम करने की कोशिश है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn